        Oikoluvun ja tavutuksen asentaminen OpenOfficen Linux-versioon

   Esimerkeissä on käytetty OpenOfficen englanninkielistä versiota 1.1.0,
   mutta Soikko voidaan asentaa vastaavasti myös muunkielisiin
   versioihin.

Esivaatimukset

   Tarvitset seuraavan tiedostopaketin:
     * soikko-oo11-linux-0.2.1.tar.gz (n. 3 MB)

   Muut vaatimukset
     * OpenOffice pitää olla asennettuna.
     * Ohjelman asentajalla pitää olla kirjoitusoikeudet OpenOfficen
       asennushakemistoon.

Ohjelmien asentaminen

1. Pura ja asenna Soikko

   $ tar zxf soikko-oo11-linux-0.2.1.tar.gz
   $ cd soikko-oo11-linux-0.2.1

   Korvaa seuraavassa komennossa /path/to/OpenOffice OpenOfficen
   asennushakemiston nimellä.
   $ make install OODIR=/path/to/OpenOffice

   make-komento suorittaa seuraavat toimenpiteet:
     * Kopioi regcomp-nimisen ohjelman OpenOfficen
       program-alihakemistoon, mikäli siellä ei jo ole sellaista.
     * Asentaa ja rekisteröi tavutus- ja oikolukumoduulit.
     * Kopioi varsinaiset oikoluku- ja tavutusohjelmat ja -sanastot
       OpenOffice-hakemistoihin.

2. Tee tarpeelliset asetukset OpenOfficessa

   Käynnistä OpenOffice.

   Oikoluku ja tavutus otetaan käyttöön seuraavasti:
     * Valitse Tools - Options - Language Settings - Writing Aids
       (suomenkielisessä 1.0-versiossa: Työkalut - Asetukset -
       Kieliasetukset - Kirjoituksen aputyökalut)
     * Napsauta Edit (Muokkaa).
     * Valitse kieleksi suomi (Language = Finnish)
     * Rastita "Soikko Finnish spellchecker" ja "Soikko Finnish
       hyphenator"
     * Napsauta Close (Sulje).
     * Napsauta OK.

   Dokumenttien oletuskielen tai yksittäisen dokumentin kielen voi
   vaihtaa suomeksi kohdasta
   Tools - Options - Language Settings - Languages
   (Työkalut - Asetukset - Kieliasetukset - Kielet).

   Automaattisen tavutuksen saa päälle joko yksittäisiin kappaleisiin
   valitsemalla
   Format - Paragraph - Text Flow - Hyphenation Automatically
   (Muotoilu - Kappale - Tekstin rivitys - Tavutus Automaattisesti),
   tai koko tekstiin editoimalla Default-tyyliä kohdasta
   Format - Styles - Catalog - Modify - Text Flow
   (Muotoilu - Tyylit - Luettelo - Muuta - Tekstin rivitys).

   Lisäksi pitää rastittaa kohta
   Tools - Options - Language Settings - Writing Aids - Options -
   Hyphenate without inquiry
   (Työkalut - Asetukset - Kieliasetukset - Kirjoituksen aputyökalut -
   Asetukset - Tavuta kysymättä).

   OpenOfficessa näyttää olevan oletusarvoisesti päällä
   autocorrect-ominaisuus, jossa kerran valittu korjausehdotus valitaan
   jatkossa automaattisesti, kysymättä käyttäjältä mitään, mikäli sama
   kirjoitusvirhe toistuu. Ominaisuuden saa onneksi pois valitsemalla
   Tools - Autocorrect/Autoformat - Options
   (Työkalut - Automaattinen korjaus/muotoilu - Asetukset)
   ja ottamalla pois rastit kohdasta Use replacement table (Käytä
   korvaustaulukkoa).
     _________________________________________________________________

   Päivitetty viimeksi 2.10.2003
   Pasi Ryhänen
